# Valikuuringute teooria I

# Projekti 1. osa (valikuuringu teostamine) juhend

Projektitöö põhineb *Euroopa Sotsiaaluuringu (European Sosial Survey – ESS) Eesti 2018* andmetel. Olgu ESS andmestik meie üldkogumiks – ühe fiktiivse piirkonna (elanike arv ca 1900). Loe rohkem andmestikust Moodle’st alapealkirjaga „Projekti andmestik“.

1. **Mõelda välja ja sõnastada üldine ülesanne lähtudes ESS andmetest**

Näiteks. Erakond soovib uurida, kuhu suunata oma reklaamikampaania. Selleks soovivad teada, kui palju on piirkonnas poliitikast huvitatuid, milline on nende sooline, vanuseline jaotus, milline on keskmine sissetulek.

1. **Valida ESSst sobivad tunnused ja osakogumid**

Näiteks, on ESSs mitmeid tunnuseid, nagu haridustase, töökoht, isiku sissetulek, isiku peamine kodune keel jpm.

Uuritavaks osakogumiks on antud juhul valimisealised isikud.

1. **Valida hinnatavad parameetrid (vähemalt üks igast kategooriast!)**

* Kogusumma (nt. poliitikast huvitatute arv);
* Keskmine (nt. keskmine sissetulek);
* Osakaal (nt. poliitikast huvitatute osakaal);
* Osakogumite jaoks (nt. vanusegrupid):
  + kogusumma osakogumis (nt. poliitikast huvitatute arv);
  + keskmine osakogumis (nt. isikute keskmine sissetulek, soovitavalt suhtehinnanguna);
  + osakaal osakogumis (nt. poliitikast huvitatute osakaal);

1. **Võtta valim ESS'ist**

* Valimimaht 100-200;
* Kasuta lihtsat juhuslikku valikut tagasipanekuta (LJV TTA).

1. **Arvutada hinnangud ja nende standardvead (Nt. R-i paketiga ’survey’)**

* Hinnangud kõikidel punktis 3 kirjeldatud parameetritele

1. **Vormistada projektina ja postitada Moodlesse.**

**Peab sisaldama:**

* ülesande püstituse;
* kasutatud hinnangute, standardvigade, usalduspiiride, suhteliste vigade valemeid;
* tulemusi ja kommentaari tulemustele;
* lisana kasutatud R-i programme või Rmarkdown fail;
* valemitele ja R-i programmidele peab olema õigetes kohtades viidatud (nt. Loengu konspekti).

Põhiosa pikkus kuni 10 lehekülge.

**Veel nõudeid:**

Projekt tuleb läbi viia kahekesi või kolmekesi. Grupp valida Moodle’s

**Punktide jagamine:**

Kokku I osa eest on võimalik saada **10 punkti** järgmiselt:

* **3 punkti** hinnanguteks kasutatud valemid on korrektsed ning vastavad projektis kasutatud valemitele/R-i funktsioonidele.
* **2 punkti** kirjalik vormistus (projekt on korrektselt vormistatud vastavalt matemaatika ja statistika lõputööde nõutele);
* **4 punkti** projekti tulemusi on sisukalt hinnatud ja toodud järeldused on õiged.
* **1 punkti** teema valik, kuivõrd sisukas on teemavalik (asjakohasus, realistlikus).

Punktide andmisel võetakse arvesse tähtaegadest kinni pidamist. Tähtaegade ületamisel arvestatakse -20% saadud punktidest iga hilinenud 24h eest (lihtintressi põhimõttel).

**Tähtaegasid vt. Moodle-st.**